טיר פלסאי

טיר פלסאי (בערבית: طيرفلسيه, בתעתיק מדויק: טירפלסיה; נכתב גם בשתי מילים: طير فلسيه – טיר פלסיה, או طير فلساي – טיר פלסאי) הוא כפר שיעי לבנוני, בנפת צור במחוז דרום לבנון.

 מיקום וגאוגרפיה 
הכפר שוכן בגובה 260 מטרים מעל פני הים, דרומית ועל גדת נהר הליטאני, כ־18 קילומטרים צפונית מזרחית לעיר צור, כ-30 קילומטרים מערבית לגבול ישראל (מטולה).

 אטימולוגיה 
לפי אדוארד הנרי פאלמר משמעות השם היא מבצר הקשקשים או המטבעות הקטנים.אצל פאלמר שם הכפר בערבית כתוב: تير فلسيه. האות הראשונה במילה הראשונה כתובה ב-ت (ת) ולא ב-ط (ט), כמקובל היום.

 היסטוריה 
בשנת 1881 ביקרה ביישוב משלחת של הקרן לחקר ארץ ישראל ובסיכום נכתב: "כפר בנוי מאבן; כ-250 מתואלים; בצד גבעה סמוך לפסגה, עם תאנים ואדמה מעובדת מסביב. יש שני מעיינות ובורות מים . .".

 אוכלוסייה 
בשנת 2014 היו רשומים 2,599 בוגרים, בעלי זכות בחירה לפרלמנט הלבנוני שכתובתם הייתה בכפר. מתוכם 2,590 היו שיעים.

 הערות שוליים 

קטגוריה:מחוז דרום לבנון: יישובים